melléklet a 297/2023. (IX.27.) határozathoz

**VÁLLALKOZÁSI SZERZŐDÉS 1. számú módosítása**

Mely létrejött egyrészről:

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Számlavezető pénzintézet neve: Erste Bank

Képviselő neve: Fenyves Péter polgármester

mint megrendelő (a továbbiakban: **Megrendelő**), másrészről:

**ÚTÉPPARK Útépítő és Mélyépítő Korlátolt Felelősségű Társaság**

Székhely: 8000 Székesfehérvár, Szlovák utca 6.

Nyilvántartó bíróság: Székesfehérvári Törvényszék Cégbírósága

Cégjegyzékszám: 07-09-022842

Adószám: 24105099-2-07

Számlaszám: 10200232-29373817-00000000

Számlavezető pénzintézet: Kereskedelmi és Hitelbank Zrt.

Kapcsolattartó: Skobrák László ügyvezető

Telefon: 06-22/505-616

Fax: 06-22/505-617

Képviselő neve: Skobrák László ügyvezető

mint vállalkozó (a továbbiakban: **Vállalkozó)**,

Megrendelő és Vállalkozó a továbbiakban együtt, mint „**Felek**”, külön-külön, mint „**Fél**” között, az alábbi feltételekkel: Szerződő Felek (a továbbiakban: Felek).

1. **Előzmények**
2. Megrendelő, mint ajánlatkérő az ajánlattételre felhívott gazdasági szereplő részére 2022. október 20. napján megküldött eljárást megindító felhívással a közbeszerzésekről szóló 2015. évi CXLIII. törvény (a továbbiakban: „Kbt.”) 115. § szerinti nyílt nemzeti eljárásrendben lefolytatott közbeszerzési eljárást kezdeményezett *„Vállalkozási szerződés út- és járdafelújítási munkákra Mór Városi Önkormányzat közigazgatási területén”* tárgyában.
3. A közbeszerzési eljárás eredményeként Vállalkozó került nyertes ajánlattevőként kihirdetésre, melyet követően felek 2022. november 24. napján szerződést kötöttek.
4. **A szerződésmódosítás indoka**
5. Felek rögzítik, hogy az alapszerződés jelen szerződés módosítás felmerülésének időpontjában hatályban van.
6. Felek rögzítik, hogy a jelen szerződés teljesítésének véghatárideje a munkaterület átadásától számított 10 hónap.
7. A Szerződésnek megfelelően a munkaterületek átadása 2022. december 1-én megtörtént, a kivitelezési munkálatok rendben megkezdődtek. A munkálatok teljesítésének véghatárideje ennek megfelelően 2023. október 1. A 18 db munkaterületből 2 db esetében azonban a Vállalkozó felelősségi körén kívül eső tényező akadályozza a beruházás megkezdését, melyek az alábbiak:

1. Megrendelő Képviselő-testülete a 149/2023. (V.16.) határozatával a Mór Városi piac kivitelezésére vonatkozó vállalkozási szerződés 2. sz. módosításában a piacberuházásra irányadó teljesítési határidőt 2023. november 30-ra módosította. A beruházás egyik utolsó munkarésze a Deák Ferenc utcai közterület rendezése. Ennek elkészültéig a munkaterület lehatárolása miatt az utca északi oldalán épült járda nem járható. A beruházás teljes időtartama alatt a gyalogos forgalom az utca déli oldalán, a Perczel iskola kerítése melletti rendkívül rossz állapotú járdán zajlott. Amennyiben ez a járda is elbontásra kerülne, úgy a forgalmas utca teljes gyalogos közlekedése az útburkolat szélére kényszerülne, ami közlekedésbiztonsági szempontból komoly kockázatot jelentene. Fentiek miatt a Deák Ferenc utcában a Dózsa Gy. és a Kodály utca közötti szakaszon feladatrész tekintetében a kivitelezés csak a jelen szerződés teljesítéséhez szorosan kapcsolódó piacberuházás műszaki átadás-átvételét követően kezdhető meg és tekintettel arra, hogy a Deák Ferenc utca (8216. jelű közút) állami közút, így annak mentén a téli munkavégzés nem engedélyezett november 15. és március 15. között.
2. Fentieken túl „Gyalogos átkelőhelyek létesítése a Táncsics M. utca – Napsugár utca csomópontban” munkarész esetében a forgalomba helyezés feltétele az előírásoknak megfelelő, emelt szintű közvilágítás kiépítése. A közvilágítás fejlesztése nem volt feladata a Vállalkozónak, így ennek kiépítése Megrendelő feladatkörébe tartozik. A beruházás kapcsán a Mór Városi Önkormányzat Képviselő-testülete Pénzügyi Bizottsága a305/2023. (VIII.1.) határozatával döntött a Táncsics Mihály utca gyalogátkelőhely közvilágítás kiépítési munkáira vonatkozó ajánlatkérési eljárás lezárása tárgyában. A vállalkozási szerződés a nyertes ajánlattevővel megkötésre került, a közterület-bontási engedélyt az önkormányzat kiadta és a beruházás 2023.09.08-án megkezdődött. Tekintettel arra, hogy a tervezett közvilágítási földkábel érinti a jelen Szerződés alapján tervezett járda és gyalogos átkelőhely nyomvonalát, ennek elkészültéig az építési beruházást nem lehet megkezdeni. A közvilágítási hálózat fejlesztése és az új lámpaoszlopok várhatóan szeptember hónapban elkészülnek, azonban a késedelem miatt a járda nem tud határidőre megépülni.
3. **A szerződésmódosítás konkrét tartalma**
4. Felek rögzítik, hogy a 2. pontban foglaltak alapján a szerződés következő pontjai módosításra kerülnek:
5. IV.1. teljesítés ideje és helye

Eredeti előírás:

A Vállalkozó teljesítésének véghatárideje a sikeres műszaki átadás átvétel lezárásának napja: aminek legkésőbbi határideje a munkaterület átvételétől számított 10 hónap.

Módosított előírás:

1./A Vállalkozó teljesítésének véghatárideje *2024. április 30. napja*, amely a sikeres műszaki átadás átvétel lezárásának napja.

1. V.3.1. Fizetési feltételek

Eredeti előírás:

Vállalkozó két darab részszámla és egy darab végszámla benyújtásra jogosult. 1 db részszámla 30%-os összkészültségi fok elérésekor 30%-os díjazásról, 60%-os készültségi fok elérésekor további 30 %-ról, majd pedig végszámla 100%-os készültségnél a maradék 40% díjazásról az igénybe vett előleggel csökkentve. A részszámla szerinti nettó ellenszolgáltatás a szerződés megvalósult értékét nem haladhatja meg.

A részszámla kiállítása a tényleges teljesítéshez igazodóan lehetséges, a Megrendelő által kiállított és a műszaki ellenőre által ellenjegyzett teljesítésigazolás alapján. A részszámla szerinti nettó ellenszolgáltatás a szerződés megvalósult értékét nem haladhatja meg.

Végszámla benyújtására valamennyi tevékenység elvégzését, teljesítését követően, a sikeres műszaki átadás-átvételi eljárás lebonyolítása után van lehetőség a fennmaradó, még ki nem egyenlített ellenérték vonatkozásában a Megrendelő által kiállított és a műszaki ellenőre által ellenjegyzett teljesítésigazolás alapján.

Módosított előírás:

Vállalkozó *három darab* részszámla és egy darab végszámla benyújtásra jogosult a következők szerint: 1. részszámla a 30%-os összkészültségi fok elérésekor 30%-os díjazásról, 2. részszámla a 60%-os készültségi fok elérésekor további 30 %-ról, *3. részszámla a 80%-os készültségi fok elérésekor további 20%-ról*, majd pedig végszámla 100%-os összkészültségnél a maradék *20% díjazásról,* az igénybe vett előleggel csökkentve. A részszámla szerinti nettó ellenszolgáltatás a szerződés megvalósult értékét nem haladhatja meg.

A részszámla kiállítása a tényleges teljesítéshez igazodóan lehetséges, a Megrendelő által kiállított és a műszaki ellenőre által ellenjegyzett teljesítésigazolás alapján.

Végszámla benyújtására valamennyi tevékenység elvégzését, teljesítését követően, a sikeres műszaki átadás-átvételi eljárás lebonyolítása után van lehetőség a fennmaradó, még ki nem egyenlített ellenérték vonatkozásában a Megrendelő által kiállított és a műszaki ellenőre által ellenjegyzett teljesítésigazolás alapján.

2. Felek rögzítik, hogy a módosított teljesítési időtartamra tekintettel a Vállalkozónak gondoskodnia kell arról, hogy a szerződés XI.3./ pontjában meghatározott felelősségbiztosítás a módosított teljesítési napig biztosításra kerül. Vállalkozó a módosított felelősségbiztosítási kötvény a jelen szerződés módosítás aláírásával egyidőben köteles átadni a Megrendelő részére.

1. **A szerződésmódosítás jogszabályi háttere**
2. A szerződést Felek a Kbt. 141. § (4) bekezdés c) pontja alapján az alábbiak szerint módosítják.
3. A Kbt. 141. § (4) bekezdés c) pontja a következőket tartalmazza:

*„A (2) bekezdésben szabályozott esetek mellett a szerződés - a (6) bekezdésben foglalt feltételek vizsgálata nélkül - új közbeszerzési eljárás lefolytatása nélkül módosítható, illetve módosulhat az alábbiak közül bármely esetben:*

*c) a következő feltételek együttes teljesülése esetén:*

*ca) a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;*

*cb) a módosítás nem változtatja meg a szerződés általános jellegét;*

*cc) az ellenérték növekedése nem haladja meg az eredeti szerződés értékének 50%-át. Ha egymást követően több olyan módosításra kerül sor, amelyek a ca) alpont szerinti több, egymással nem összefüggő körülmény miatt merültek fel, ez a korlátozás az egyes módosítások nettó értékére alkalmazandó. Az egymást követő módosítások nem célozhatják e rendelkezés megkerülését.”*

1. Felek rögzítik, hogy jelen szerződésmódosítást olyan körülmények tettek szükségessé, amelyeket a Megrendelő jelen szerződés tekintetében nem láthatott előre. Nem láthatta előre, hogy a jelen szerződés teljesítését befolyásoló és arra hatással lévő Mór Városi Piac kivitelezése tárgyú vállalkozási szerződés módosítása szükségessé válik és ezáltal a jelen szerződés részét képező utcaszakaszon a munkavégzés nem kezdhető meg, és ezáltal nem is teljesülhet a szerződés szerint határidőben.
2. Felek rögzítik, hogy a jelen módosítás nem változtatja meg a szerződés általános jellegét, a szerződés műszaki tartalma változatlan marad.
3. Felek rögzítik, hogy a pénzügyi ütemezés módosítása sem változtatja meg a szerződés jellegét, tekintettel arra, hogy a Vállalkozó számára megállapított plusz részszámla lehetősége arányban van a teljesítés mértékével.
4. **Egyéb**
5. Jelen szerződésmódosítás 6 db egymással szó szerint megegyező példányban készült. A szerződésmódosítás 4 db eredeti példánya a Megrendelőt és 2 db eredeti példánya pedig a Vállalkozót illeti meg.
6. A Szerződésmódosítás az aláírásának napján lép hatályba.
7. Szerződő felek jelen szerződést annak és mellékletének elolvasásával és értelmezésével, mint akaratukkal mindenben megegyezőt cégszerű aláírásukkal ellátva megkötik.

Mór, 2023. szeptember „…”

|  |  |  |
| --- | --- | --- |
|  |  |  |
| **Mór Városi Önkormányzat**(Megrendelő) |  | **ÚTÉPPARK Útépítő és Mélyépítő Korlátolt Felelősségű Társaság**(Vállalkozó) |
| képviseletében |  | képviseletében |
| **Fenyves Péter** |  | **Skobrák László** |
| polgármester |  | ügyvezető |

 Jogi ellenjegyző: Pénzügyi ellenjegyző:

 Mór, 2023…… Mór, 2023…….

 ……………………………….. ………………………………..

 dr. Taba Nikoletta Laki Gyula Csabáné

 jegyző pénzügyi irodavezető